CELEX: 62004TA0425
Language: sk
Date: 2010-05-21 00:00:00
Title: Spojené veci T-425/04, T-444/04, T-450/04 a T-456/04: Rozsudok Všeobecného súdu z  21. mája 2010 — Francúzsko/Komisia ( „Štátna pomoc — Finančné opatrenia v prospech France Télécom — Projekt výhod akcionárov — Verejné vyhlásenia člena francúzskej vlády — Rozhodnutie, ktorým bola pomoc vyhlásená za nezlučiteľnú so spoločným trhom a nebolo nariadené jej vrátenie — Žaloba o neplatnosť — Záujem na konaní — Prípustnosť — Pojem štátnej pomoci — Výhoda — Štátne zdroje — Povinnosť odôvodnenia“ )

3.7.2010   
            
            
               SK
            
            
               Úradný vestník Európskej únie
            
            
               C 179/28
            
         Rozsudok Všeobecného súdu z 21. mája 2010 — Francúzsko/Komisia
   (Spojené veci T-425/04, T-444/04, T-450/04 a T-456/04) (1)
   
   („Štátna pomoc - Finančné opatrenia v prospech France Télécom - Projekt výhod akcionárov - Verejné vyhlásenia člena francúzskej vlády - Rozhodnutie, ktorým bola pomoc vyhlásená za nezlučiteľnú so spoločným trhom a nebolo nariadené jej vrátenie - Žaloba o neplatnosť - Záujem na konaní - Prípustnosť - Pojem štátnej pomoci - Výhoda - Štátne zdroje - Povinnosť odôvodnenia“)
   2010/C 179/46
   Jazyk konania: francúzština
   
      Účastníci konania
   
   
      Žalobcovia: Francúzska republika (v zastúpení: pôvodne G. de Bergues, R. Abraham a S. Ramet, neskôr E. Belliard, M. de Bergues a S. Ramet, a napokon E. Belliard, M. de Bergues, A.-L. Vendrolini a J.-C. Niollet, splnomocnení zástupcovia) (vec T-425/04); France Télécom SA (Paríž, Francúzsko) (v zastúpení: pôvodne A. Gosset-Grainville a S. Hautbourg, neskôr S. Hautbourg, advokáti) (vec T-444/04); Bouygues SA (Paríž); Bouygues Télécom SA (Boulogne-Billancourt, Francúzsko) (v zastúpení: J. Vogel, F. Sureau, D. Théophile a J. Blouet Gaillard, advokáti) (vec T-450/04); a Association française des opérateurs de réseaux et services de télécommunications (AFORS Télécom) (Paríž) (v zastúpení: O. Fréget, F. Herrenschmidt, M. Struys a L. Eskenazi, advokáti) (vec T-456/04)
   
      Žalovaná: Európska komisia (v zastúpení: pôvodne C. Giolito a J. Buendía Sierra, neskôr C. Giolito a D. Grespan, splnomocnení zástupcovia)
   
      Vedľajší účastníci, ktorí v konaní podporujú žalovanú: Francúzska republika (v zastúpení: E. Belliard, G. de Bergues, A.-L. Vendrolini a J.-C. Niollet, vo veci T-450/04, a M. de Bergues vo veci T-456/04, splnomocnení zástupcovia) (veci T-450/04 a T-456/04); Bouygues SA (Paríž); Bouygues Télécom SA (Boulogne-Billancourt) (v zastúpení: J. Vogel, F. Sureau, D. Théophile a J. Blouet Gaillard, advokáti) (vec T-444/04); a France Télécom SA (Paríž) (v zastúpení: pôvodne A. Gosset-Grainville a S. Hautbourg, neskôr S. Hautbourg, advokáti) (veci T-450/04 a T-456/04)
   
      Predmet veci
   
   Návrh na zrušenie rozhodnutia Komisie 2006/621/ES z 2. augusta 2004 o štátnej pomoci poskytnutej Francúzskou republikou v prospech France Télécom (Ú. v. EÚ L 257, s. 11)
   
      Výrok rozsudku
   
   
               1.
            
            
               Článok 1 rozhodnutia Komisie 2006/621/ES z 2. augusta 2004 o štátnej pomoci poskytnutej Francúzskou republikou v prospech France Télécom sa zrušuje.
            
         
               2.
            
            
               Konanie o návrhoch na zrušenie článku 2 rozhodnutia 2006/621 sa zastavuje.
            
         
               3.
            
            
               Vo veciach T-425/04 a T-444/04 Európska komisia znáša svoje vlastné trovy konania a je povinná nahradiť trovy konania Francúzskej republiky a spoločnosti France Télécom SA.
            
         
               4.
            
            
               Vo veciach T-425/04 a T-444/04 spoločnosti Bouygues SA a Bouygues Télécom SA znášajú svoje vlastné trovy konania.
            
         
               5.
            
            
               Vo veci T-450/04 spoločnosti Bouygues a Bouygues Télécom znášajú svoje vlastné trovy konania a sú povinné nahradiť polovicu trov konania Komisie.
            
         
               6.
            
            
               Vo veci T-450/04 Komisia znáša polovicu svojich trov konania.
            
         
               7.
            
            
               Vo veci T-456/04 Association française des opérateurs de réseaux et services de télécommunications (AFORS Télécom) a Komisia znášajú svoje vlastné trovy konania.
            
         
               8.
            
            
               Vo veciach T-450/04 a T-456/04 Francúzska republika a France Télécom znášajú svoje vlastné trovy konania.
            
         
      (1)  Ú. v. EÚ C 19, 22.1.2005.